**Alternativets handicappolitik**

**Visionstekst** (Udkast)

*Alternativet vil arbejde for et Danmark, hvor mennesker med fysiske og psykiske funktionsnedsættelser har samme vilkår og muligheder for at kunne udleve deres drømme og ambitioner på lige fod med andre mennesker.*

*Alternativet vil arbejde for, at mennesker med fysiske og psykiske funktionsnedsættelser bliver mødt med værdighed, og anerkendelsen af, at mennesker med handicap er levende mennesker på lige fod med andre mennesker. Livstilfredshed for alle.*   
  
*Alternativet vil arbejde for øget fokus på tilgængelighed og tilpasning, som er en forudsætning for, at mennesker med fysiske og psykiske funktionsnedsættelser oplever at blive inkluderet, og være en del af dagligdagens samfund.*

*Alternativet ønsker en forandring af vores arbejdsmarked og uddannelser, en forandring af vores politiske systemer og organisering samt en markant styrkelse af retssikkerheden, således at Danmark lever op til vores internationale forpligtelser for mennesker med fysisk eller psykisk funktionsnedsættelse, herunder FN’s handicapkonvention og EU’s erklærede mål om et mere retfærdigt og inkluderende EU.*

**Signaturforslag:**

(Ikke udfyldt)

**Konkrete forslag (Formentlig til udspil)**

Alternativet ønsker et langt større fokus på retssikkerhed og overholdelse af de rettigheder, som mennesker med handicap har. Det forudsætter naturligvis, at FN´s handicapkonvention skrives ind i dansk lovgivning. Der skal også løbende holdes øje med, om vi lever op til konventionen.

**Alternativet ønsker et markant løft af retssikkerheden for mennesker med handicap.**

Det er altid myndighedens pligt og ansvar at sikre, at borgerens rettigheder og retssikkerhed er overholdt i alle faser i sagsbehandlingen af borgerens sag. Det bør fx. være en helt fast procedure, at borgeren altid bliver partshørt i myndighedens påtænkte afgørelse, og faktiske beslutningsgrundlag i sin sag, inden myndigheden træffer en endelig afgørelse. Det bør også være en fast procedure i sagsbehandlingen af borgerens hjælpebehov, at sagsbehandleren - kommunen - afholder et personligt møde med den handicappet borger. Og/eller de pårørende. Reglerne skal laves om, så sagsbehandlerne ikke skal skønne så meget. Der skal altså være fokus på rettigheder mere end skøn. Sagsbehandlerne skal også have deres beslutningskompetence tilbage. Faglighed skal vurdere behov, og der skal være argumenter for ikke at ville følge fagligheden. KAN-bestemmelser i servicelovgivningen skal ændres til SKAL-bestemmelser.

1. Sikring af faglig viden hos de, der arbejder med handicappede
2. Rettidig udredning og hjælp. Mennesker med særlige behov, skal have den fornødne hjælp så tidligt som muligt, og kommuner og regioner skal have de fornødne incitamenter til at opnå dette.
3. Forældre til børn med handicap, eller forældre der selv har handicap, skal have bedre muligheder for at søge vejledning af kommunen
4. Information fra en offentlig myndighed skal være forståelig
5. Sagsbehandlere skal i højere grad ud til borgeren
6. FN’s handicapkonvention bør være standardpensum på relevante uddannelser såsom socialrådgiveruddannelsen.
7. Kommunen skal have ansvaret for, at der er meningsfulde overgange mellem to indsatser.
8. Koordinerende sagsbehandler - En sagsbehandler skal følge borgere hele vejen.
9. Gerne en visitator til en borger, der så kan have fageksperter til at hjælpe sig med de forskellige områder.
10. Det bør være muligt at søge og få erstatning, hvis en kommune udliciterer en indsats, som så bliver dårligere som følge af udliciteringen.
11. Overskrides bagkanten på behandling af klagesager, så skal det have konsekvenser. En straf kunne være en godtgørelse til ankestyrelsens budget.
12. Flygtninge med handicap skal behandles som mennesker med handicap, og ikke kun som flygtninge som de gør nu ifølge udlændingeloven.
13. Flere skal tilbydes mentorstøtte

Arbejdsmarked og understøttelse

1. Ny handicapydelse for jobparate med funktionsnedsættelser, For at sikre de rettigheder, der normalvis bør tilkomme mennesker med handicap, vil Alternativet oprette en ny ydelse som alternativ til det ordinære kontanthjælpssystem, hvor det bærende er rettighederne fra FN´s handicapkonvention. Mennesker med funktionsnedsættelser har ifølge Alternativet intet at gøre i det ordinære kontanthjælpssystem, hvor de mange krav, der stadig er, er en hindring for menneskers livskvalitet.
   1. Ydelsen skal altid være tilstrækkelig (Ingen sanktion kan ændre på dette)
   2. Mennesker med handicap må ikke benyttes i tvangsarbejde
   3. Sundhed og trivsel kommer først. Både for personen med et handicap, men dennes familie
   4. De sociale ydelser skal gerne tilbage til staten. Handicapydelsen skal i hvert fald.
2. Handicapfradrag: Virksomheder skal kunne få et fradrag, når de ansætter folk med funktionsnedsættelser. Skal lige gennemtænkes.
3. Handicapfane: Der skal være et lovkrav for alle virksomheder om at have en fane på deres hjemmeside, der gør opmærksom på den enkelte virksomheds indsatser, for at inkludere borgere med funktionsnedsættelser på arbejdspladsen. Virksomheden er helt selv ansvarlig for, hvad de skriver i denne fane.
4. Fleksjobkvoter: Det skal indføres ved lov, at hver 10. stilling en virksomhed på + 15 medarbejdere opslår, som udgangspunkt skal være målrettet den kvalificerede ansøger i fleksjob eller som modtager tabt arbejdsfortjeneste. Virksomhederne skal altså ikke opfinde skånestillinger, men tænke alsidighed ind i deres ansættelser.
5. Afklaringsgaranti: Alle ledige skal kunne få afklaret deres arbejdsevne indenfor et år. Forslaget er stillet Dansk Socialrådgiverforening.
6. Ressourceforløbsydelsen skal hæves til at være på niveau med sygedagpenge.
7. Fortrinsret udbredes til også at omfatte stillinger i det private: Fortrinsretten for handicappede, som findes i det offentlige, skal udbredes til det private, og alle stillinger bør i øvrigt slås op på Jobnet.
8. Kommunerne skal ansætte flere handicappede i offentlige stillinger, præcis som konventionen foreskriver.
9. Det skal være muligt at være iværksætter på flekstid eller modtage tabt arbejdsfortjeneste som selvstændig.

Dagtilbud

1. Skærpet fokus på viden hos pædagogerne i dagtilbud. Derfor krav om udvidet indhold om specialpædagogisk
2. Pædagogisk leder skal kende til rettigheder for børn på dagtilbudsområdet, ift hvad de har krav på af støtte ude i det enkelte dagtilbud.
3. Viden på uddannelserne relateret til de fagprofessionelle, som møder barnet og familien ifm dagtilbud. (Måske gentagelse af tidligere forslag)

Grundskole & FGU

1. Økonomi og støtte skal skilles ad for skoler, I dag går det ud over skolernes økonomi, hvis et barn skal have støtte eller visiteres til en anden skole.
2. Mere individuel fagspecialisering eller interessefag eventuelt fra mellemtrinnet og frem.
3. Flere NEST-klasser
4. Den forberedende grunduddannelse (FGU), Særligt tilrettelagte uddannelser (STU) og andre specialskole/Uddannelsestilbud skal holde en høj kvalitet, og skal selvfølgelig indrettes efter de studerendes ønsker og evner.
5. Den Sociale Uge (Se Alternativets udspil om Ungdomsuddannelsespolitik) skal naturligvis også inkludere specialundervisningstilbuddene.

Ungdomsuddannelser og videregående uddannelser

1. Fleksible evalueringsværktøjer og eksamensformer
2. Mere individuelt tilpasset undervisning (Altså flere valg)
3. Mere viden om handicap blandt undervisere og studerende på alle uddannelsestrin
4. Mini BPA (Borgerdrevet personlig assistance): Alternativet støtter SUMH´s forslag om en mini BPA, der tillader unge at ansætte en personlig hjælper, også selvom der er tale om et støttebehov på under 20 timer om ugen
5. Kig på regler for Revalidering & Handicaptillæg til SU. Det bør for eksempel være muligt at få handicaptillæg, hvis man er ung og går på en ungdomsuddannelse/teknisk skole, og har et handicap.
   1. Unge med handicap, som er i gang med en uddannelse, skal kunne tage sig et studie- eller fritidsjob på lige fod med andre studerende, uden at blive modregnet i deres forsørgelsesgrundlag.
   2. Det skal være muligt at få tildelt handicaptillægget permanent, så det kan afbrydes eksempelvis i en periode gennem orlov eller hvor der studeres på nedsat tid, hvorefter man skal kunne få handicaptillægget igen ved fuldtidsstudie uden at skulle genansøge.
   3. Målgruppen for handicaptillæg bør udvides, da den pt er for snæver.
6. God akustik i undervisningslokalerne (Et ofte overset problemer i en hektisk hverdag)
7. Øget indsats for det studiesociale
8. Behov for stillerum – også på videregående uddannelser
9. Jævnlige klassens time på de videregående uddannelser. Hvert år bruger staten cirka 1 milliard på frafald på landets uddannelser. Vi skal vide nogenlunde hvor mange af disse frafald, der skyldes dårlig trivsel.
10. Undervisningsmateriale-differentiering
11. Tutorer skal certificeres og det de planlægger af sociale aktiviteter for nye studerende, skal blåstemples af den pågældende uddannelse.
12. I det omfang det er muligt, bør der være hjælp til elever med særlige vilkår, efter endt uddannelse, i forhold til at komme videre i arbejde.
13. Bedre muligheder for at studere på nedsat tid - også i praktikperioder. Der skal gøres en langt større indsats for, at praktikperioder bliver mere fleksible og dermed inkluderende.
14. Bedre information til studerende med særlige behov i forhold til deres rettigheder og muligheder.
15. Vi bør se på bedre muligheder for at studere på nedsat tid samt tage orlov på kandidatuddannelser.

Fremtidssikring af samfundet

#### Al fremtidig byarkitektur og offentlig transport skal tage højde for både somatisk og kognitivt handicappede.

1. Mennesker med handicap (Eller repræsentanter) skal partshøres, hvis der laves nye lovgivning, der kan ramme eller omfatte dem, ligesom der står i Konventionens artikel 4.
2. Alle handicappede skal have stemmeret, uanset om de er under værgemål eller ej, ligesom der står i konventionens artikel 29.
3. Alternativet vil sørge for at holde medier og politiske kollegaer opmærksomme på konventionens artikel 8, så handicappede ikke sættes i dårligt lys og ikke udsættes for fordomme.
   1. Obligatorisk disclaimer, når handicappede omtales i et medie – Også hvis der er tale om generaliseringer.